SEKTOR RESTRUKTURIRANJA,

PRODAJE I KORPORATIVNOG UPRAVLJANJA

KLASA: 943-06/14-03/29

URBROJ: 360-03-0202/02-2019-31

Zagreb, 05. travnja 2019.

**SEKTOR FINANCIJSKIH**

**I OSTALIH POSLOVA**

**- ovdje -**

### PREDMET: Ažuriranje web stranice

Poštovani,

Molimo da web stranicu Centra za restrukturiranje i prodaju ažurirate sa Izvješćem o provedbi postupka javnog nadmetanja koje dostavljamo u prilogu.

S poštovanjem,

|  |
| --- |
| **p.o. DIREKTORICA SEKTORA** |
| Jadranka Čengija Šarić |

Prilog:

* + kao u tekstu

**Izvješće o provedenom postupku javnog nadmetanja za kupnju dionica**

**i poslovnih udjela trgovačkih društava u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju**

Postupak javnog nadmetanja za prodaju dionica i poslovnih udjela društava, navedenih u tablici, u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju (dalje u tekstu: CERP) sukladno odredbama Zakona o upravljanju državnom imovinom (Narodne novine, broj: 52/18 - dalje u tekstu: Zakon) i Uredbe o načinima raspolaganja dionicama i udjelima (Narodne novine, broj 95/18 - dalje u tekstu: Uredba), započeo je objavom Javnog poziva za kupnju dionica dolje navedenih društava dana 28. siječnja 2019. godine u dnevnim novinama Jutarnji list i na web stranicama HGK i CERP-a.

|  |  |  |  |  |
| --- | --- | --- | --- | --- |
| **R.br.** | **Društvo** | **Broj dionica** | **% u temeljnom kapitalu** | **Početna cijena prodaje u HRK** |
| 1. | ŽITOPROIZVOD d.d. Karlovac | 14 | 0,01 | 840 |
| 2. | LAVČEVIĆ d.d. Split | 20 | 0,004 | 2.760 |
| 3. | BRODOSPAS d.d. Split | 21 | 0,01 | 3.150 |
| 4. | ELEKTRODA d.d. Zagreb | 140 | 0,17 | 28.700 |
| 5. | IREKS AROMA d.o.o. Jastrebarsko | 1 | 0,40 | 841.751 |
| 6. | LUKA ZADAR d.d. Zadar | 217 | 0,07 | 39.277 |
| 7. | POLJOOPSKRBA-INŽENJERING d.o.o. Zagreb | 1 | 15,57 | 57.000 |
| 8. | POLJOPRIVREDA LIPIK d.d. Lipik | 115 | 0,35 | 23.690 |
| 9. | PROJEKTNI BIRO d.d. Pakrac | 273 | 15,69 | 32.760 |

Za društva ŽITOPROIZVOD d.d. Karlovac, LAVČEVIĆ d.d. Split, ELEKTRODA d.d. Zagreb, LUKA ZADAR d.d. Zadar i PROJEKTNI BIRO d.d. Pakrac nisu dostavljene prijave i uplaćena jamčevina, te je postupak za navedena društva završio.

Za društva BRODOSPAS d.d. Split, IREKS AROMA d.o.o. Jastrebarsko, POLJOOPSKRBA-INŽENJERING d.o.o. Zagreb i POLJOPRIVREDA LIPIK d.d. Lipik zaprimljene su valjane prijave i uplaćena jamčevina, te su dana 12. i 27. veljače 2019. godine održani postupci javnog nadmetanja na kojima su prodane dionice navedenih društava po početnim cijenama kako je navedeno u gornjoj tablici.